section_heading: Integracije/ Tko će se igrati?
paragraph_text: Problematizirajući modele komunikacije i medijske tehnologije, umjetnica istražuje umjetničke i strateške mogućnosti manipulacije slikom. Koristeći vlastiti identitet u obliku fiktivnih autoportreta na suvremenoj društvenoj pozadini realizira radove u kojima ističe različitost između osobnog iskustva i medijski konstruiranih prikaza. U video instalaciji Integracije/ Tko će se igrati? (2005.), provlače se ideje integriranja različitosti između pokreta i zastoja, filma i videa, muškog i ženskog, artificijelnog i prirodnog, domaćeg i stranog, hrvatskog i europskog, dječjeg i odraslog.